พระราชบัญญัติสำรวจและห้ามกักกันข้าว พุทธศักราช 2489พระราชบัญญัติ สำรวจและห้ามกักกันข้าว พุทธศักราช ๒๔๘๙อานันทมหิดล ตราไว้ ณ วันที่ ๑๑ มีนาคม พุทธศักราช ๒๔๘๙ เป็นปีที่ ๑๓ ในรัชกาลปัจจุบันสมเด็จพระเจ้าอยู่หัวอานันทมหิดล มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการสำรวจและห้ามกักกันข้าว จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้ให้เรียกว่า "พระราชบัญญัติสำรวจและห้ามกักกันข้าว พุทธศักราช ๒๔๘๙"มาตรา 2 มาตรา ๒ พระราชบัญญัตินี้ให้ใช้บังคับได้ตั้งแต่วันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "ข้าว" หมายความว่า ข้าวเปลือก ข้าวกล้อง ข้าวสาร และรวมตลอดถึงปลายข้าว "กักกันข้าว" หมายความว่า มีข้าวไว้ในครอบครองเกินปริมาณที่อนุญาตไว้ในพระราชบัญญัตินี้ "คณะกรรมการ" หมายความว่า คณะกรรมการที่ตั้งขึ้นตามพระราชบัญญัตินี้ "พนักงานเจ้าหน้าที่" หมายความว่ามาตรา 3 ผู้ที่คณะกรรมการแต่งตั้งขึ้นตามพระราชบัญญัตินี้มาตรา 4 มาตรา ๔ ให้มีคณะกรรมการคณะหนึ่งประกอบด้วย รัฐมนตรีว่าการกระทรวงพาณิชย์เป็นประธาน ปลัดกระทรวงพาณิชย์ ปลัดกระทรวงเกษตราธิการ ปลัดกระทรวงมหาดไทย และกรรมการอื่นอีกไม่น้อยกว่า ๓ นาย แต่ไม่เกินกว่า ๖ นาย ซึ่งคณะรัฐมนตรีแต่งตั้ง มีอำนาจและหน้าที่ตามบทบัญญัติแห่งพระราชบัญญัตินี้มาตรา 5 มาตรา ๕ ห้ามมิให้บุคคลใดกระทำการกักกันข้าว ในท้องที่ซึ่งคณะกรรมการให้ประกาศกำหนดเป็นเขตห้ามกักกันข้าว ปริมาณข้าวซึ่งบุคคลอาจมีไว้ในครอบครองได้ มีดังนี้ (๑) ข้าวเปลือกไม่เกินห้าเกวียนหลวง (๒) ข้าวอย่างอื่นนอกจากข้าวเปลือกรวมกันไม่เกินหนึ่งพันกิโลกรัมมาตรา 6 มาตรา ๖ ข้อห้ามในบทบัญญัติมาตรา ๕ มิให้ใช้บังคับในกรณีดังต่อไปนี้ (๑) กสิกรซึ่งมีข้าวไว้ในครอบครอง และเป็นข้าวซึ่งกสิกรนั้นผลิตได้จากเนื้อที่ที่ตนทำ (๒) การครอบครองข้าวโดยได้รับหนังสืออนุญาตจากพนักงานเจ้าหน้าที่มาตรา 7 มาตรา ๗ บุคคลใดมีข้าวไว้ในครอบครองเกินปริมาณที่อนุญาตไว้ในมาตรา ๕ ในเขตห้ามกักกันข้าวในวันใช้พระราชบัญญัตินี้ ต้องแจ้งปริมาณและสถานที่เก็บข้าวต่อพนักงานเจ้าหน้าที่ หรือขอรับหนังสืออนุญาตให้มีข้าวไว้ในครอบครองภายในระยะเวลาที่คณะกรรมการกำหนดมาตรา 7 ซึ่งต้องกำหนดไม่น้อยกว่าสิบห้าวันนับแต่วันใช้พระราชบัญญัตินี้มาตรา 8 มาตรา ๘ ในกรณีที่มีบุคคลหลายคนอยู่ในครอบครัวเดียวกัน ให้ถือว่าข้าวในครอบครัวนั้นอยู่ในครอบครองของเจ้าบ้านมาตรา 9 มาตรา ๙ บุคคลใดได้รับหรือขอรับหนังสืออนุญาตให้มีข้าวไว้ในครอบครองไม่ยอมขายข้าวตามราคาและปริมาณที่คณะกรรมการกำหนดแก่ผู้ที่ได้รับหนังสืออนุญาตจากคณะกรรมการให้ซื้อข้าว คณะกรรมการจะสั่งซื้อและบังคับซื้อข้าวที่เกินปริมาณของบุคคลนั้นตามราคาที่คณะกรรมการกำหนดไว้เสียก็ได้มาตรา 10 มาตรา ๑๐ ห้ามมิให้บุคคลใดขนย้ายข้าวออกนอกเขตซึ่งคณะกรรมการประกาศกำหนด เว้นแต่จะได้รับหนังสืออนุญาตจากคณะกรรมการหรือพนักงานเจ้าหน้าที่มาตรา 11 มาตรา ๑๑ เพื่อประโยชน์ในการสำรวจข้าวหรือตรวจสอบการกักกันข้าวให้พนักงานเจ้าหน้าที่หรือผู้ที่คณะกรรมการหรือพนักงานเจ้าหน้าที่ได้แต่งตั้งขึ้น มีอำนาจเข้าไปในสถานที่หรือเคหะสถานของบุคคลใดเพื่อตรวจข้าวได้ในเวลากลางวัน และมีอำนาจสั่งบุคคลผู้เกี่ยวข้องในกรณีมาให้ถ้อยคำในเรื่องอันเกี่ยวกับการนั้น ณมาตรา 11 สถานที่เก็บข้าวนั้น ๆ ได้มาตรา 12 มาตรา ๑๒ คณะกรรมการมีอำนาจแต่งตั้งบุคคลหนึ่งบุคคลใดหรือคณะบุคคลหนึ่งบุคคลใดเป็นพนักงานเจ้าหน้าที่เพื่อปฏิบัติการอันอยู่ในอำนาจของคณะกรรมการทั้งหมดหรือแต่บางส่วน ในท้องที่หนึ่งท้องที่ใดแทนคณะกรรมการได้มาตรา 13 มาตรา ๑๓ ผู้ใดฝ่าฝืนบทบัญญัติมาตรา ๕ มาตรา ๗ หรือมาตรา ๑๐ มีความผิดต้องระวางโทษปรับไม่เกินหนึ่งหมื่นบาท หรือจำคุกไม่เกินสิบปี หรือทั้งปรับทั้งจำมาตรา 14 มาตรา ๑๔ ผู้ใดให้ถ้อยคำเท็จในการแจ้งปริมาณและสถานที่เก็บข้าวตามบทบัญญัติในมาตรา ๗ หรือขัดขืนบุคคลผู้ปฏิบัติหน้าที่ตามมาตรา ๑๑ หรือให้ถ้อยคำเท็จแก่บุคคลนั้น ๆ มีความผิดต้องระวางโทษปรับไม่เกินหนึ่งพันบาท หรือจำคุกไม่เกินหนึ่งปี หรือทั้งปรับทั้งจำมาตรา 15 มาตรา ๑๕ พนักงานเจ้าหน้าที่หรือผู้ที่ได้รับการแต่งตั้งจากคณะกรรมการ หรือพนักงานเจ้าหน้าที่ผู้ใดปฏิบัติการ หรือละเว้นปฏิบัติการในหน้าที่ อันเป็นการช่วยเหลือให้มีการฝ่าฝืนบทบัญญัติแห่งพระราชบัญญัตินี้ ไม่ว่าด้วยประการใด ๆ มีความผิดต้องระวางโทษจำคุกไม่เกินสิบปี และปรับไม่เกินหนึ่งหมื่นบาทมาตรา 16 มาตรา ๑๖ พระราชบัญญัตินี้ไม่ใช้บังคับแก่ข้าวที่อยู่ในความครอบครองของรัฐบาลมาตรา 17 มาตรา ๑๗ ให้รัฐมนตรีว่าการกระทรวงพาณิชย์ และรัฐมนตรีว่าการกระทรวงมหาดไทยรักษาการตามพระราชบัญญัตินี้ และให้มีอำนาจออกกฎกระทรวง กำหนดอัตราค่าธรรมเนียมและเงื่อนไขในการออกและเพิกถอนหนังสืออนุญาต กฎกระทรวงนั้นเมื่อได้ประกาศในราชกิจจานุเบกษาแล้วให้ใช้บังคับได้ผู้รับสนองพระบรมราชโองการ ควง อภัยวงศ์ นายกรัฐมนตรี